نروژ مرکزلی ایران اینسان حاقلاری تشکیلاتی، ایران‌دا گؤستریلرده حیاتینی ایتیره‌نلرین ساییسینین ۴۸۱ نفره یوکسلدیگینی آچیقلادی.
ایران اینسان حاقلاری تشکیلاتینین اینترنت سایتیندا یاییملانان راپور‌دا، حیاتینی ایتیره‌ن گؤستریچیلردن ۳۵نین قادین، ۶۴نون ایسه ۱۸ یاشدان کیچیک اولدوغو بیلدیریلدی.
اؤلکه‌ده‌کی ۳۱ ایالتدن ۲۵ی ایله باغلی معلوماتلارین یئر آلدیغی راپوردا، ان چوخ اینسان ایتکیسینین سنیلرین چوخلوقدا یاشادیغی سیستان و بلوچیستان ایالتینده یاشاندیغی بیلدیریلدی.
اؤته یاندان، راپور‌دا، گؤستریلر زامانی ساخلانیلانلاردان ان آز ۱۰۹ونون اعدام ایسته‌می ایله محکمه‌یه گؤندریلدیگی قید ائدیلدی.
گؤستریلردن سونرا "یئر اۆزونده  فتنه-فساد تؤرتمک"، "دؤولته قارشی محاربه آپارماق" کیمی اتهاملارلا اعدام ایله یارغیلانانلاردان ایندیه دک حاقلاریندا اعدام جزاسی وئریلن ۴ نفرین حؤکمو اجرا ائدیلدی.
